ഞങ്ങള് ക്ഷമിക്കില്ല, മറക്കില്ല അക്രമികള് കനത്ത വില നല്കേണ്ടി വരുമെന്ന് ബൈഡന് കാബൂള്: അഫ്ഗാനിസ്ഥാന് തലസ്ഥാനമായ കാബൂളിലെ ഹമീദ് കര്സായി അന്താരാഷ്ട്ര വിമാനത്താവളത്തിന്റെ കവാടത്തിലുണ്ടായ ഇരട്ട ചാവേര് സ്ഫോടനത്തിലും വെടിവയ്പിലും കൊല്ലപ്പെട്ട അമേരിക്കന് സൈനികരുടെ എണ്ണം 13 ആയി. കാബൂളിലെ ആക്രമണം അമേരിക്ക മറക്കില്ലെന്നും ഇത് നടത്തിയവര്ക്ക് മാപ്പ് നല്കില്ലെന്നും ബൈഡന് പറഞ്ഞു. ഈ ആക്രമണം നടത്തിയവരും അമേരിക്കയെ ഉപദ്രവിക്കാന് ആഗ്രഹിക്കുന്നവരും ഇത് അറിയുക, ഞങ്ങള് ക്ഷമിക്കില്ല. ഞങ്ങള് മറക്കില്ല. ഞങ്ങള് നിങ്ങളെ വേട്ടയാടി വീഴ്ത്തും. ഇതിന്റെ വില നിങ്ങള് കൊടുക്കേണ്ടിവരും, ബൈഡന് പറഞ്ഞു. ആക്രമണത്തില് കൊല്ലപ്പെട്ട യു.എസ് സൈനികര് ഹീറോകള് ആണെന്ന് അദ്ദേഹം പറഞ്ഞു. എല്ലാ യു.എസ് സൈനികരും അഫ്ഗാനിസ്ഥാന് വിടാനുള്ള അവസാന തീയതി ആഗസ്റ്റ് 31 ആണെന്ന് അദ്ദേഹം വീണ്ടും ഉറപ്പിച്ചു, ആ തീയതിക്ക് മുമ്ബ് യു.എസ് സൈന്യം കഴിയുന്നത്ര ആളുകളെ പുറത്തെത്തിക്കുമെന്നും ബൈഡന് പറഞ്ഞു. തീവ്രവാദികള്ക്ക് ഞങ്ങളെ തടയാനാവില്ല. ഞങ്ങളുടെ ദൗത്യം നിര്ത്താന് ഞങ്ങള് അവരെ അനുവദിക്കില്ല. ഒഴിപ്പിക്കല് ഞങ്ങള് തുടരും, ബൈഡന് പറഞ്ഞു. ഇരട്ട ചാവേര് സ്ഫോടനത്തിലും വെടിവയ്പിലും ആകെ 60 പേര് കൊല്ലപ്പെട്ടതായാണ് റിപ്പോര്ട്ട്. സംഭവത്തിന്റെ ഉത്തരവാദിത്തം ഇസ്ലാമിക് സ്റ്റേറ്റ് ഏറ്റെടുത്തിരുന്നു. താലിബാന് നിയന്ത്രണം ഏറ്റെടുത്ത അഫ്ഗാനിസ്ഥാനില്നിന്നു പലായനം ചെയ്യാന് ആയിരങ്ങള് തടിച്ചുകൂടിയിരിക്കുന്ന ആബി കവാടത്തിലായിരുന്നു ആദ്യ സ്ഫോടനം. തൊട്ടടുത്തുള്ള ബാരണ് ഹോട്ടലിനു സമീപം രണ്ടാമത്തെ സ്ഫോടനമുണ്ടായി.The post ഞങ്ങള് ക്ഷമിക്കില്ല, മറക്കില്ല അക്രമികള് കനത്ത വില നല്കേണ്ടി വരുമെന്ന് ബൈഡന് first appeared on Pradhana Vartha.